Държавен вестник, бр. 17, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  17
лица с посочване на държавите страни, които 
са ги номинирали, и представя този списък на 
държавите страни.
4. Изборите за членовете на комитета се 
провеждат на заседание на държавите страни, 
свикано от Генералния секретар в Главната 
квартира на Организацията на обединените 
нации. На това заседание, за което се изисква 
кворум от две трети от държавите страни, за 
лица, избрани в комитета, се считат онези 
кандидати, които получават най-голям брой 
гласове и абсолютно мнозинство гласове на 
представителите на държавите страни, при­
състващи и вземащи участие в гласуването.
5. Членовете на комитета се избират за 
четири години. Същевременно мандатът на 
деветимата членове, избрани на първите из­
бори, изтича след две години; незабавно след 
провеждането на първите избори имената на 
тези деветима членове се избират с жребий от 
председателя на комитета.
6. Избирането на петима допълнителни чле­
нове на комитета се провежда в съответствие 
с разпоредбите на алинеи 2, 3 и 4 от този член 
след ратификацията или присъединяването към 
Конвенцията на тридесет и петата държава. 
Мандатите на двама от допълнителните членове, 
избрани по този начин, изтичат след измина­
ването на две години; имената на тези двама 
членове се избират с жребий от председателя 
на комитета.
7. За попълване на неочаквано освободили 
се вакантни места държавата страна, чийто 
експерт е престанал да изпълнява функциите си 
като член на комитета, назначава друг експерт 
от своите граждани при условие на одобрение 
от страна на комитета.
8. Членовете на комитета получават утвърж­
даваното от Общото събрание възнаграждение 
от средствата на Организацията на обединените 
нации по реда и условията, установявани от 
Общото събрание с оглед важността на задъл­
женията на комитета.
9. Генералният секретар на Организацията 
на обединените нации предоставя необходимия 
персонал и материални средства за ефективно 
осъществяване на функциите на комитета в 
съответствие с тази конвенция.
Член 18
1. Държавите страни се задължават да пред­
ставят на Генералния секретар на Организаци­
ята на обединените нации за разглеждане от 
комитета доклад за законодателните, съдебните, 
административните и други мерки, приети от 
тях в изпълнение на разпоредбите на конвен­
цията, и за прогреса, постигнат в тази връзка:
а) в срок от една година от датата на влизане 
на тази конвенция в сила за заинтересована 
държава;
б) след това най-малко на всеки четири 
години, както и тогава, когато комитетът по­
моли за това.
2. В докладите могат да се посочват фак­
тори и трудности, оказващи влияние върху 
степента на изпълнение на задълженията по 
тази конвенция.
Член 19
1. Комитетът утвърждава свои собствени 
процедурни правила.
2. Комитетът избира длъжностните си лица 
за срок от две години.
Член 20
1. Комитетът ежегодно провежда заседания 
по правило в продължение на период, непреви­
шаващ две седмици, с цел разглеждане на 
докладите, представени в съответствие с член 
18 от тази конвенция.
2. Заседанията на комитета по правило се 
провеждат в Главната квартира на Организаци­
ята на обединените нации или във всяко друго 
подходящо място, определено от комитета.
Член 21
1. Комитетът чрез посредничеството на 
Икономическия и Социалния съвет ежегодно 
представя на Общото събрание на Организа­
цията на обединените нации доклад за своя­
та дейност и може да внася предложения и 
препоръки от общ характер, основани върху 
изучаване на доклади и информации, получе­
ни от държавите страни. Такива предложения 
и препоръки от общ характер се включват в 
доклада на комитета наред със забележките на 
държавите страни, ако има такива.
2. Генералният секретар препраща докладите 
на комитета на комисията за положението на 
жените за нейна информация.
Член 22
Специализираните агенции имат право да 
бъдат представени при разглеждане прилагането 
на такива разпоредби от тази конвенция, които 
влизат в сферата на тяхната дейност. Комите­
тът може да предложи на специализираните 
агенции да представят доклади за прилагането 
на конвенцията в области, влизащи в сферата 
на тяхната дейност.
ЧАСТ VI
Член 23
Нищо в тази конвенция не засяга каквито 
и да било разпоредби, насочени към постигане 
на равноправие между мъжете и жените, които 
биха могли да се съдържат:
а) в законодателството на държава страна, 
или
б) в която и да е друга международна кон­
венция, договор или спогодба, които са в сила 
за тази държава.